หุ้นสหรัฐฯพุ่งแรง
ดัชนีหุ้นดาวโจนส์ ปิดที่ 12,581.18 จุด เพิ่มขึ้น 166.84 จุด&nbsp; ด้านแนสแดค&nbsp; ปิดที่ 2,795.72 จุด เพิ่มขึ้น 41.57 จุด ขณะที่ราคาน้ำมันขยับลงเล็กน้อย
2 ก.ค. 2554

ดัชนีหุ้นดาวโจนส์ ปิดที่ 12,581.18 จุด เพิ่มขึ้น 166.84 จุด  ด้านแนสแดค  ปิดที่ 2,795.72 จุด เพิ่มขึ้น 41.57 จุด ขณะที่ราคาน้ำมันขยับลงเล็กน้อย
ตลาดหุ้นสหรัฐฯเมื่อวันศุกร์  ปิดบวกแรง ทำสถิติเป็นสัปดาห์ที่ขยับขึ้นมากที่สุดในรอบเดือบ 2 ปีและเริ่มต้นช่วงครึ่งปีหลังอย่างสวยงาม ก่อนหน้าวันหยุดยาวดัชนีหุ้นดาวโจนส์ เพิ่มขึ้น 166.84 จุด (1.34 เปอร์เซ็นต์) ปิดที่ 12,581.18 จุด แนสแดค เพิ่มขึ้น 41.57 จุด (1.50 เปอร์เซ็นต์) ปิดที่ 2,795.72 จุด เอสแอนด์พี เพิ่มขึ้น 18.71 จุด (1.41 เปอร์เซ็นต์) ปิดที่ 1,339.35 จุด 
ขณะที่ราคาน้ำมันโลกเมื่อวันศุกร์   ขยับลงเล็กน้อย จากข้อมูลภาคการผลิตที่น่าผิดหวังของจีน ชาติผู้บริโภคพลังงานรายใหญ่และข่าวสหรัฐฯ มุ่งหน้าสู่แผนระบายน้ำมันดิบจากคลังน้ำมันสำรองทางยุทธศาสตร์
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม ลดลง 48 เซนต์ ปิดที่ 94.94 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 71 เซนต์ ปิดที่ 111.77 ดอลลาร์ต่อบาร์เรล